**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2015 METŲ PRIEMONIŲ VYKDYMO ATASKAITOS PATVIRTINIMO**

2016 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi bei Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, patvirtinto Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, 4 punktu,

Molėtų rajono savivaldybės taryba n u s p r e n d ž i a:

 Patvirtinti Molėtų rajono savivaldybės aplinkos apsaugos rėmimo specialiosios programos 2015 metų priemonių vykdymo ataskaitą (pridedama).

Savivaldybės meras

Parengė

Žemės ūkio skyriaus vyr. specialistė

Inga Žemaitytė

2016-02-

PATVIRTINTA

Molėtų rajono savivaldybės tarybos

2016 m. vasario d. sprendimu Nr. B1

**MOLĖTŲ RAJONO SAVIVALDYBĖS**

**APLINKOS APSAUGOS RĖMIMO SPECIALIOSIOS PROGRAMOS 2015 METŲ PRIEMONIŲ VYKDYMO ATASKAITA**

1. Informacija apie Savivaldybės aplinkos apsaugos rėmimo specialiosios programos (toliau – Programa) lėšas

|  |  |  |
| --- | --- | --- |
| Eil. Nr. | (1) Programos finansavimo šaltiniai | Surinkta lėšų, Eur |
| 1.1. | Mokesčiai už teršalų išmetimą į aplinką | 16329 |
| 1.2. | Mokesčiai už valstybinius gamtos išteklius | 3957 |
| 1.3. | Lėšos, gautos kaip želdinių atkuriamosios vertės kompensacija | 0 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4): | 20286 |
| 1.6. | Mokesčiai, sumokėti už medžiojamųjų gyvūnų išteklių naudojimą | 20007 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 3168 |
| 1.8. | Iš viso (1.6 + 1.7): | 23175 |
| 1.9. | Faktinės ataskaitinio laikotarpio Programos lėšos (1.5 + 1.8) | 43461 |

|  |  |  |
| --- | --- | --- |
| Eil. Nr. | (2) Savivaldybės visuomenės sveikatos rėmimo specialiajai programai skirtinos lėšos | Lėšos, Eur |
| 1.10. | 20 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 4057 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 682 |
| 1.12. | Iš viso (1.10 + 1.11): | 4739 |

|  |  |  |
| --- | --- | --- |
| Eil. Nr. | (3) Kitoms Programos priemonėms skirtinos lėšos | Lėšos, Eur |
| 1.13. | 80 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 16229 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 12389 |
| 1.15. | Iš viso (1.13 + 1.14): | 28618 |

2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą:

|  |  |  |  |
| --- | --- | --- | --- |
| Eil. Nr. | Priemonės pavadinimas | Detalus priemonės vykdymo aprašymas | Panaudota lėšų, Eur |
| 2.1. | Miško sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos miškui: |  |
| 2.1.1. | Repelentų pirkimas, miške esančių želdinių ir žėlinių apdorojimo repelentais darbai, bei miškų aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas, individualių apsaugos priemonių medeliams pirkimas ir jų įrengimas | VĮ Utenos urėdija, 2015 m. rugsėjo- spalio mėn. skirtas lėšas panaudojo miško želdynų ir želdinių apsaugai nuo medžiojamųjų gyvūnų daromos žalos aptepant juos repelentais ir aptveriant tvora.  |  16462 |
|  VĮ Ukmergės urėdija, 2015 m spalio mėn. skirtas lėšas panaudojo miško želdynų ir želdinių apsaugai nuo medžiojamųjų gyvūnų daromos žalos aptepant juos repelentais. |
| 2.1.2. | Vilkų ūkiniams gyvūnams padarytos žalos atlyginimas | Molėtų rajono savivaldybės administracija atlygino vilkų padarytą žalą ūkiniams gyvūnams t.y. Kęstučiui Tutinui už 2015-09-07 Šakių k., Suginčių sen., Molėtų r. vilkų papjautas 3 avis ir Gintautui Areliui už 2015-06-29 Šliavelių k., Suginčių sen., Molėtų r. vilkų papjautą telyčią.  | 419 |
| 2.2. | Kartografinės ir kitos medžiagos, reikalingos pagal Lietuvos Respublikos medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektų parengimo priemonės  | 0 |
|  | Iš viso:  | 16881 |

3. Programos lėšos, skirtos Savivaldybės visuomenės sveikatos rėmimo specialiajai programai:

|  |  |
| --- | --- |
| Programos pavadinimas | Panaudota lėšų, Eur |
| 3.1.  | Savivaldybės visuomenės sveikatos rėmimo specialioji programa | 3216 |

4. Kitos aplinkosaugos priemonės, kurioms įgyvendinti panaudotos Programos lėšos:

| Eil. Nr. | Priemonės pavadinimas | Detalus priemonės vykdymo aprašymas | Panaudota lėšų, Eur |
| --- | --- | --- | --- |
| 4.1. | Aplinkos kokybės gerinimo ir apsaugos priemonės: |  |
| 4.1.1. | Savivaldybei patikėjimo teise perleistų vandens telkinių įžuvinimo ir žuvų gelbėjimo, jų dusimo atveju, darbai |  | 0 |
| 4.1.2. | Savivaldybės teritorijoje esančių valstybės saugomų teritorijų apsaugos ir tvarkymo darbai | Asvejos regioninio parko ir Aukštaitijos nacionalinio parko ir Labanoro regioninio parko direkcijos 2015 m. skirtas lėšas panaudojo trumpalaikio sustojimo ir poilsio vietų, esančių parkų teritorijose, tvarkymui, aplinkos tvarkymo įrankiams įsigyti ir aplinkos tvarkymo technikai eksploatuoti. | 1200 |
| 4.2. | Atliekų tvarkymo infrastruktūros plėtros priemonės: |  |
| 4.2.1. | Atliekų tvarkymo planų ir kitų dokumentų rengimas | Molėtų rajono savivaldybės administracija 2015 m. kovo 30 d. apmokėjo UAB „Ekokonsultacijos“ už Molėtų rajono savivaldybės atliekų tvarkymo plano 2014-2020 m. laikotarpiui ir Molėtų rajono savivaldybės atliekų tvarkymo taisyklių rengimo paslaugas pagal 2014 m. gegužės 19 d. sutartį Nr. A14-230 ir 2014 m. gruodžio 1 d. Susitarimą Nr. dėl sutarties Nr. A14-230 pakeitimo. | 7219 |
| 4.2.2. | Komunalinių atliekų rūšiavimui jų susidarymo vietose skirtų priemonių įsigijimas ir jų transportavimas į eksploatacijos vietas ir (ar) atliekų surinkimo iš viešųjų teritorijų priemonių įsigijimas |  | 0 |
| 4.3. | Atliekų, kurių turėtojo nustatyti neįmanoma arba kuris nebeegzistuoja, tvarkymo priemonė: |  |
| 4.3.1. | Surinkimo, transportavimo, perdirbimo, kitokio naudojimo ar šalinimo darbų finansavimas |  | 0 |
| 4.4. | Aplinkos monitoringo, prevencinės, aplinkos atkūrimo priemonės: |  |
| 4.4.1 | Įrenginių, įrangos, priemonių, reikalingų aplinkos būklei stebėti įsigijimo finansavimas |  | 0 |
| 4.4.2. | Ekstremalių ekologinių situacijų, avarijų, įvykių padarinių likvidavimo darbų, bei sorbentų ir kitų priemonių, reikalingų avarijų padariniams likviduoti įsigijimo finansavimas | Molėtų rajono savivaldybės administracija 2015 m. gruodžio 31 d. įsigijo ekstremalių ekologinių situacijų, avarijų, įvykių padarinių likvidavimo priemonę - užtvarinę daugkartinio naudojimo 15 metrų ilgio boną. | 1223 |
| 4.5. | Visuomenės švietimo ir mokymo aplinkosaugos klausimais priemonės: |  |
| 4.5.1. | Knygų, plakatų, lankstinukų, bukletų, skrajučių ir spaudinių (laikraščiai ir žurnalai) aplinkosaugine tema spausdinimo (leidybos), įsigijimo, platinimo darbų finansavimas | Molėtų rajono savivaldybės administracija 2015 m. gruodžio mėn. užsakė ir apmokėjo 2016 m. aplinkosauginių leidinių („Žurnalas apie gamtą“, „Lututė“, „Paukščiai“, „Žūklė“, „ Medžiotojas ir medžioklė“, „ Žaliasis pasaulis“, „ Žalioji Lietuva“) prenumeratą švietimo įstaigoms ir bibliotekoms. | 388 |
| 4.5.2. | Tikslinių grupių (švietimo įstaigos, neformalaus ugdymo įstaigos, nevyriausybinės organizacijos, bendruomenės ir kt.) vykdomos aplinkosauginės veiklos, aplinkosauginių programų, projektų įgyvendinimo darbų finansavimas | Molėtų rajono savivaldybės administracija 2015 m. rugpjūčio 14 d. lėšas skyrė Molėtų gimnazijai 2015 m. gamtosauginės programos vykdymui reikalingoms priemonėms įsigyti.  | 580 |
| 4.6. | Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės: |  |
| 4.6.1. | Naujų želdinių įsigijimas ir veisimas ir (arba) pavojų keliančių medžių šalinimo darbai | Molėtų rajono savivaldybės administracija 2015 m. balandžio 23 d. įsigijo 100 vnt. kadagių, 15 vnt. klevų, 5 vnt. mažalapių liepų, 3 vnt. obelų, 35 vnt. raugerkšnių Molėtų miesto Jaunimo aikštės apželdinimui. | 2974 |
|  | Iš viso: |  | 13584 |

5. Ataskaitinio laikotarpio Programos lėšų likučiai (nepanaudotos lėšos):

|  |  |  |
| --- | --- | --- |
| Eil. Nr. | Programos priemonių grupės pavadinimas | Lėšų likutis, Eur |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 6294 |
| 5.2. | Savivaldybės visuomenės sveikatos rėmimo specialioji programa (1.12–3) | 1523 |
| 5.3. | Kitų Programos aplinkosaugos priemonių grupė (1.15–4) | 15034 |
| 5.4. | Iš viso:  | 22851 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_